Kry 30% af vir verblyf wat 7 nagte of langer is. Hierdie aanbod is altyd geldig.
Vineyard Cottage is 'n snoesige selfsorgkothuis met 'n hoë ligging in die hartjie van Darling. Dié kothuis se rustige atmosfeer is gemáák vir besoekers wat smag na ontspanning, maar dit is ook ideaal vir diegene wat die pragtige omgewing wil verken.
Die pragtige kothuis se hoë ligging en die wingerd aan die voorkant laat dit vir mens voel asof jy in die Wynlande is en die amandelbome en olyfboord rond die plattelandse toneel mooi af. Die voorstoep se eindelose uitsig maak dit ideaal vir skemerkelkies.
Die Vineyard Cottage het slaapplek vir 4 gaste en beskik oor 2 slaapkamers, 2 badkamers, 'n kombuis en oopplan-eetarea e…
Die Vineyard Cottage het slaapplek vir 4 gaste en beskik oor 2 slaapkamers, 2 badkamers, 'n kombuis en oopplan-eetarea en -leefarea. Die hoofslaapkamer het 'n koningingrootte-bed en 'n en suite-badkamer met 'n stort, toilet en wasbak. Die tweede kamer het 2 enkelbeddens wat ook opgemaak kan word as 'n koninggrootte-bed. Die kamer het 'n venster aan die voorkant so jy kan sommer in jou bed sit en kyk hoe die son opkom! Albei kamers het plafonwaaiers vir warm nagte en knus kombersies vir die winter. Daar is ook oorgenoeg kasruimte en 'n haardroër. Wit perkallinne en donsige handdoeke word voorsien. Die tweede badkamer het 'n bad en handstort, toilet en wasbak.
Die kombuis is volledig toegerus met 'n gasstoof, oond, mikrogolfoond, yskas-vrieskas, wasmasjien, puik toebehore, eetgerei en breekware. Daar is 'n eetkamertafel met sitplek vir 6 mense in die eetarea. Die woonkamer het 'n rusbank, 2 gemaklike stoele, 'n TV met 'n klankstelsel en 'n paar DVDs. Dit is ideaal vir besoekers wat rustig wil ontspan met 'n boek, musiek wil luister of by die kaggelstofie wil uitspan as dit koud is.
Vineyard Cottage skuil onder amandelbome en spog met 'n ommuurde stoep met 'n tafel en stoele vir gaste wat buite wil kuier. Daar is een motorafdak en staanplek vir nog 2 motors in die inrypad. Die huis het 'n alarmstelsel. En troeteldiere is welkom op versoek.
'n Bespreking by Vineyard Cottage sluit in:
Gaste wat na Vineyard Cottage gekyk het, het ook belangstelling getoon in die volgende lekke plekke:
Fonteinstraat 32a, Darling, 0735, Wes-Kaap